钦定古今图书集成/明伦汇编/氏族典/第269卷 > 王舜臣
## 钦定古今图书集成/明伦汇编/氏族典/第269卷 > 王舜臣

按《宋史种世衡传》：“世衡孙朴知河州。河南蕃部叛，属
羌阿章率他族拒官军，朴出讨，为贼所杀，羌乘胜追
北。偏将王舜臣者，善射，以弓挂臂，独立败军后。羌来
可万骑，有七人介马而先，舜臣念此必羌酋之尢桀
黠者，不先殪之，吾军必尽，乃引弓三发殒三人，馀四
人反走，矢贯其背，万骑愕眙莫敢前，舜臣因得整众。”
须臾，羌复来，舜臣自申及酉，抽矢千馀发，无虚者。